# PREDSEDA NÁRODNEJ RADY SLOVENSKEJ REPUBLIKY

Číslo: CRD-173/2017



495

# ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

z 8. marca 2017

o neospravedlnení neúčasti poslanca Národnej rady Slovenskej republiky na 12. schôdzi Národnej rady Slovenskej republiky a vykázaní z rokovacej sály za mesiac február 2017

**A. konštatujem, že**

1. poslanec Národnej rady Slovenskej republiky Igor MATOVIČ (OĽANO) písomne ospravedlnil svoju neúčasť na rokovacom dni 12. schôdze Národnej rady Slovenskej republiky 1. februára 2017. Dôvod neúčasti uvedený v písomnej žiadosti o ospravedlnenie, ako aj v jeho písomnom vyjadrení, nepovažujem za závažný a ospravedlnenie poslanca Igora MATOVIČA za riadne (§ 63 ods. 5 zákona č. 350/1996 Z. z.). Termín konania februárovej schôdze Národnej rady Slovenskej republiky bol podľa harmonogramu schôdzí na rok 2017 známy v dostatočnom časovom predstihu, aby si poslanci Národnej rady Slovenskej republiky mohli svoje ďalšie činnosti k tomu prispôsobiť,

2. poslanec Národnej rady Slovenskej republiky Igor MATOVIČ (OĽANO) bol podľa záznamu o vykázaní poslanca z rokovacej sály podľa § 32 ods. 2 za porušenie ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vykázaný z rokovacej sály v mesiaci február 2017 z rokovania 13. schôdze Národnej rady Slovenskej republiky dňa  
14. februára 2017,

- v súlade s § 32 ods. 6 zákona Národnej rady Slovenskej republiky  
č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vykázanie z rokovacej sály sa považuje za neospravedlnenú neúčasťna rokovacom dni schôdze Národnej rady Slovenskej republiky, teda na rokovacom dni  
14. februára 2017;

**B. neospravedlňujem**

neúčasť poslanca Národnej rady Slovenskej republiky Igora MATOVIČA na rokovacom dni 1. februára 2017 uvedenom v časti A v bode 1 tohto rozhodnutia podľa § 63 ods. 5 a 9 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Proti tomuto rozhodnutiu môže poslanec podľa § 63 ods. 7 uvedeného zákona podať písomnú námietku do piatich dní odo dňa, keď oznámenie o neospravedlnení neúčasti dostal;

**C. beriem na vedomie, že**

na základe uvedeného poslanec Národnej rady Slovenskej republiky Igor MATOVIČ mal neospravedlnenú neúčasť na dvoch rokovacích dňochschôdzí Národnej rady Slovenskej republiky v mesiaci február 2017.

Podľa § 7 ods. 1 zákona Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov poslanec Národnej rady Slovenskej republiky Igor MATOVIČ stráca nárok na polovicu platu a polovicu paušálnych náhrad.

Včas podaná námietka podľa § 63 ods. 7 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov má následok odklad vykonania straty nárokov;

**D. žiadam**

vedúceho Kancelárie Národnej rady Slovenskej republiky

postupovať podľa § 7 zákona Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov pri vykonaní straty nárokov.

Andrej D a n k o v. r.